ועדת הכלכלה, כנסת 20, פרוטוקול מספר 618, 2017-11-21 14:15

איתן כבל: שלום לכם, גברתי מנהלת הוועדה, היועצת המשפטית, הרשמת, הדובר.

איתן כבל: על סדר היום צו מחלות בעלי חיים (דחיית תחילתם של סעיפים 16(ד), 16ב ו-17(ג) לפקודה), התשע"ח-2017.

איתן כבל: בבקשה.

<אודליה אסולין דגני: אני מן הלשכה המשפטית במשרד החקלאות ופיתוח הכפר.

<אודליה אסולין דגני: אנחנו מבקשים להאריך את תוקף הצו על מנת שנוכל להביא טיוטת תקנות עם נוסח שיוכל להידון בפני הוועדה עד 29 במאי 2018.

<אודליה אסולין דגני: אנחנו מקווים להגיש את הטיוטה כבר קודם לכן, וזאת בהמשך לדיון שהתקיים בוועדת הכלכלה בחודש יולי האחרון, שבמסגרתו הובהר כי הטיוטה שהוגשה על ידי המשרד לא תתקבל בנוסחה דאז.

<אודליה אסולין דגני: הצו מאריך את הזמן להגשת טיוטת התקנות מ-30 בנובמבר 2017 עד 29 במאי 2018.

איתן כבל: מה הסיכוי שתצליחו לעמוד במועד שקבעתם?

איתן כבל: נפתח הימורים – מ-1 ועד 10.

<אודליה אסולין דגני: אני לא עוסקת בהימורים.

<אודליה אסולין דגני: אני רק יודעת שהשאיפה שלנו היא להביא את זה בחודשיים הקרובים.

איתן כבל: "שאיפה" זה מונח יפה.

<אודליה אסולין דגני: אנחנו מקווים להביא את זה.

<אודליה אסולין דגני: הגורמים המקצועיים במשרד, כפי שכבר נפתח לדיון בעבר, עומדים על כך שאחד התנאים למתן פיצויים הוא עמידה בתנאים של רישוי עסקים ללולים.

<אודליה אסולין דגני: זו הייתה הבעיה מבחינת הוועדה, מבחינת מגדלי העופות.

<אודליה אסולין דגני: אנחנו מנסים להביא נוסח שישלב בין הצורך הזה לצורך של המשרד למנוע הפצת מחלות בעלי חיים.

<מירב תורג'מן: כידוע, זה הצו השביעי, כמדומני, שדוחה את תחילת הסעיפים.

<מירב תורג'מן: אין מגבלה בחוק, ואולי זו הייתה טעות, אני לא יודעת.

<מירב תורג'מן: בכל אופן, אין מגבלה.

<מירב תורג'מן: בצו הזה הם מבקשים לדחות בחצי שנה נוספת.

איתן כבל: אני רואה פה שהמועד עומד לפקוע ב-30 בנובמבר 2017.

איתן כבל: הגשתם את זה שבועיים לפני תום המועד.

<אודליה אסולין דגני: נכון, מתוך צפי שזה יאושר.

<לאה ורון: מתוך צפי שבשבועיים האלה תצליחו להסדיר את הנושא?

<אודליה אסולין דגני: מתוך צפי שלא נצליח, לכן הגשנו את הצו.

איתן כבל: אני מבקש קודם כול, לקראת נובמבר של השנה הבאה תביאו את זה לפחות באוקטובר, חודש לפני.

איתן כבל: הרי אתם לא תעמדו בזה.

איתן כבל: למה?

איתן כבל: ככה.

<לאה ורון: העומס על הוועדה גדול מאוד ושורת הנושאים שהוועדה עוסקת בהם ארוכה.

<לאה ורון: להעביר לפתחה של הוועדה בקשה לאישור תוך פחות מ-10 ימים, שהוועדה תצטרך להתכנס ולדון בהארכת מועדים, זה פשוט לא הוגן כלפי הוועדה.

<לאה ורון: אנחנו רוצים לעבוד אתכם בשיתוף פעולה.

<לאה ורון: אנא שתפו פעולה גם אתנו.

<אודליה אסולין דגני: בסדר גמור.

איתן כבל: אין לי יותר מדי מה להגיד.

איתן כבל: איך אומרים: זה לא הפרצוף שלנו, זה הפרצוף של משרד החקלאות לצערי, אני אומר את זה בכנות.

איתן כבל: אם זה היה מקרה ראשון, עניין ראשון, הייתי אומר: ניחא, אבל כך זה כמעט בכל העניינים ובכל הדברים.

איתן כבל: בסדר.

איתן כבל: ממילא זה לא מגיע לעיני התקשורת, זה הכול בחצרות אחוריות ולא מעניין את אף אחד.

איתן כבל: חבל.

<אודליה אסולין דגני: אציין שהתקנות הוגשו לראשונה לוועדה ב-2014 והדיון בהן היה רק ב-2016, כלומר חיכינו לחלופה של הכנסת פעמיים בשביל להביא את התקנות האלה לידי דיון.

איתן כבל: הצלחת, בסוף אנחנו אשמים...

<אודליה אסולין דגני: אני לא בעד האשמות הדדיות.

איתן כבל: סידרנו את העניינים, יצאת מפה מרוצה.

איתן כבל: בעד אישור הצו – רוב

איתן כבל: נמנעים – אין צו מחלות בעלי חיים (דחיית תחילתם של סעיפים 16(ד), 16ב ו-17(ג) לפקודה), התשע"ח-2017, אושר.

איתן כבל: אני מאשר את צו מחלות בעלי חיים (דחיית תחילתם של סעיפים 16(ד), 16ב ו-17(ג) לפקודה), התשע"ח-2017.

איתן כבל: תודה רבה לכם.

איתן כבל: הישיבה נעולה.